เตือนคนน้ำท่วมแจ้งบริษัทประกันขอเงินชดเชย
คปภ. ได้ออกมาแจงให้ประชาชนที่ทำประกันความเสี่ยงจากน้ำท่วม แจ้งบริษัทประกันเพื่อประเมินความเสียหายขอเงินชดเชย
21 ต.ค. 2553

คปภ. ได้ออกมาแจงให้ประชาชนที่ทำประกันความเสี่ยงจากน้ำท่วม แจ้งบริษัทประกันเพื่อประเมินความเสียหายขอเงินชดเชย
นางจันทรา บูรณฤกษ์ เลขาธิการคณะกรรมการกำกับเเละส่งเสริมการประกอบธุรกิจประกันภัย หรือ คปภ. เปิดเผยว่า จากการตรวจสอบประชาชนที่ได้รับผลกระทบจากปัญหาอุทกภัยมีการทำประกันอัคคีภัยเเละความเสี่ยงจากทรัพย์สินจำนวน 3.42 แสนกรมธรรม์ ซึ่งครอบคลุมภัยจากน้ำท่วม จึงขอให้ประชาชนรีบเเจ้งต่อบริษัทประกัน เพื่อตรวจสอบความเสียหายเเละรับค่าสินไหมทดแทน
สำหรับการทำประกันภัยรถยนต์ประเภทที่ 1 ในพื้นที่ประสบปัญหาอุทกภัย มีกว่า 1 แสนคัน หากรถยนต์เสียหายมากกว่า 70% ของมูลค่ารถ บริษัทประกันจะชดเชยให้เต็มวงเงินประกัน และกรณีรถยนต์ถูกกระเเสน้ำพัดไปชนกับรถยนต์คันอื่น บริษัทประกันก็จะรับผิดชอบคู่กรณีให้ด้วย
ขณะที่การทำพระราชบัญญัติคุ้มครองความเสียหายที่เกิดจากอุบัติเหตุรถยนต์มีอยู่ 2 ล้านคัน จะไม่คุ้มครองความเสียหายที่เกิดขึ้นกับตัวรถ โดย คปภ.ได้กำชับให้บริษัทประกันต่างๆ เร่งให้ความช่วยเหลือแก่ประชาชนในพื้นที่ที่ได้รับความเสียหายในเชิงสังคมอย่างเร่งด่วน